**ՀԻՄՆԱՎՈՐՈՒՄ**

**«ԳԱԶՊՐՈՄ ԱՐՄԵՆԻԱ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ԱՆՀԱՏՈՒՅՑ ԵՎ ԱՆԺԱՄԿԵՏ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Համաձայն «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի և հիմք ընդունելով  համայնքի ղեկավարի առաջարկությունն ու  «Գազպրոմ Արմենիա» փակ բաժնետիրական ընկերության Աբովյանի գազիֆիկացման և գազամատակարարման մասնաճյուղի տնօրենի գրությունը՝ **ավագանին որոշում է.**

Սույն որոշման նախագծով, համաձայն «Տեղական ինքնակառվարման մասին» օրենքի 18-րդ հոդվածի 1-ին մասի 21-րդ կետի *(Համայնքի ավագանին սույն օրենքով սահմանված կարգով` համայնքի ղեկավարի առաջարկությամբ որոշում է կայացնում համայնքի սեփականություն հանդիսացող գույքն օգտագործման տրամադրելու կամ օտարելու մասին, որում պետք է նշվեն օգտագործման տրամադրման կամ օտարման եղանակը, ժամկետները, նպատակը, օգտագործման տրամադրման դեպքում` օգտագործման ժամկետը և վճարի չափը, ուղղակի վաճառքի դեպքում` վաճառքի գինը, իսկ հրապարակային սակարկությունների դեպքում` մեկնարկային գինը)* և հիմք ընդունելով  համայնքի ղեկավարի առաջարկությունն ու  «Գազպրոմ Արմենիա» փակ բաժնետիրական ընկերության Աբովյանի գազիֆիկացման և գազամատակարարման մասնաճյուղի տնօրենի գրությունը, ավագանին որոշում է Բյուրեղավան համայնքի Բյուրեղավան քաղաքում և Նուռնուս գյուղում առկա միջին և ցածր ճնշման գազատարները հաշվառել համայնքի հաշվեկշռում և անհատույց և անժամկետ օգտագործման պայմանագրով տրամադրել  «Գազպրոմ Արմենիա» փակ բաժնետիրական ընկերության Աբովյանի  գազիֆիկացման և գազամատակարարման մասնաճյուղին՝ սպասարկում իրականացնելու նպատակով։

 «Գազպրոմ Արմենիա» ՓԲԸ-ի Աբովյանի  գազիֆիկացման և գազամատակարարման մասնաճյուղի տնօրենը գրությամբ հայտնել է, որ Բյուրեղավան համայնքի Բյուրեղավան քաղաքում և Նուռնուս գյուղում առկա են միջին և ցածր ճնշման գազատարներ, որոնք սպասարկվում են մասնաճյուղի կողմից, սակայն հաշվեկշռային պատկանելիություն չունենալու պատճառով կատարված աշխատանքների ֆինանսական ձևակերպում ստանալու ժամանակ խնդիրներ են առաջանում: Հաշվի առնելով դա, առաջարկել է գազատարները անհատույց օգտագործման պայմանագրով հանձնել Աբովյանի ԳԳ մասնաճյուղին՝ պատշաճ սպասարկում իրականացնելու նպատակով։

Շ. Ասատրյան

**ՏԵՂԵԿԱՆՔ**

**«ԳԱԶՊՐՈՄ ԱՐՄԵՆԻԱ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ԱՆՀԱՏՈՒՅՑ ԵՎ ԱՆԺԱՄԿԵՏ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

 ««Գազպրոմ Արմենիա» փակ բաժնետիրական ընկերությանը անհատույց և անժամկետ օգտագործման իրավունքով գույք տրամադրելու մասին» Բյուրեղավան համայնքի ավագանու որոշման նախագծի ընդունմամբ Բյուրեղավան համայնքի բյուջեում էական փոփոխություններ չեն նախատեսվում:

Լ. Պողոսյան

ՀԱՄԱՅՆՔԻ ՂԵԿԱՎԱՐ Հ. ԲԱԼԱՍՅԱՆ

